આપણે યોગર્ટ અને દહીંને એક જ સમજીએ છીએ. બંનેની બનાવવાની પ્રક્રિયા ભિન્ન હોવાથી હેલ્થની રીતે પણ અલગ ફાયદા છે. દહીં બનાવવા મેળવણ તરીકે થોડું દહીં વાપરીએ છીએ. સહેજ હૂંફાળા દૂધમાં લેક્ટિક એસિડ મેળવવાથી અંદર કુદરતી રીતે બેક્ટેરિયાનો ગ્રોથ થાય છે અને દૂધ જામીને દહીં બને છે. યોગર્ટ બનાવવા ગરમ કરીને ઠંડા પાડેલા દૂધમાં બે પ્રકારના બેક્ટેરિયાનું કલ્ચર ઉમેરવામાં આવે છે. આ બેક્ટેરિયાના કારણે દૂધમાં ફર્મેન્ટેશન થાય છે અને એ જામી જાય છે. બેક્ટેરિયલ ફર્મેન્ટેશનના કારણે યોગર્ટ થોડું ઓછું સોલિડ હોય છે. ટેક્સ્ચર ઉપરાંત તેમાં બેક્ટેરિયલ પ્રોપર્ટીનો પણ ફરક હોય છે.